สรุปภาวะตลาดต่างประเทศ ประจำวันที่ 11 ก.ค. 2562
สรุปภาวะตลาดต่างประเทศ ประจำวันที่ 11 ก.ค. 2562
สรุปภาวะตลาดต่างประเทศ ประจำวันที่ 11 ก.ค. 2562
12 ก.ค. 2562

ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 200 จุดเมื่อคืนนี้ (11 ก.ค.) โดยได้แรงหนุนจากการที่ นายเจอโรม พาวเวล ประธานธนาคารกลางสหรัฐ (เฟด) ยังคงส่งสัญญาณปรับลดอัตราดอกเบี้ยในเดือนก.ค. ในระหว่างการแถลงต่อสภาคองเกรสวันที่ 2 เมื่อวานนี้ ขณะที่หุ้นกลุ่มธุรกิจประกันสุขภาพพุ่งขึ้น หลังจากคณะทำงานของประธานาธิบดีโดนัลด์ ทรัมป์ ได้ตัดสินใจยกเลิกแผนการควบคุมราคายาตามใบสั่งแพทย์ ส่วนหุ้นกลุ่มธนาคารปรับตัวขึ้นหลังจากอัตราผลตอบแทนพันธบัตรรัฐบาลสหรัฐดีดตัวขึ้นเมื่อคืนนี้
ดัชนีเฉลี่ยอุตสาหกรรมดาวโจนส์ปิดที่ 27,088.08 จุด พุ่งขึ้น 227.88 จุด หรือ +0.85% ขณะที่ดัชนี S&amp;P500 ปิดที่ 2,999.91 จุด เพิ่มขึ้น 6.84 จุด หรือ +0.23% ส่วนดัชนี Nasdaq ปิดที่ 8,196.04 จุด ลดลง 6.49 จุด หรือ -0.08%
ตลาดหุ้นยุโรปปิดลดลงเมื่อคืนนี้ (11 ก.ค.) โดยได้รับแรงกดดันจากความขัดแย้งด้านภาษีระหว่างฝรั่งเศสกับสหรัฐ โดยวุฒิสภาฝรั่งเศสได้อนุมัติการเรียกเก็บภาษีรายได้ของบริษัทกูเกิล, อเมซอน และเฟซบุ๊ก แม้สหรัฐเตือนว่าอาจมีการตอบโต้ หากถูกเรียกเก็บภาษีดังกล่าวก็ตาม
ดัชนี Stoxx Europe 600 ลดลง 0.12% ปิดที่ 386.70 จุด
ดัชนี CAC-40 ตลาดหุ้นฝรั่งเศสปิดที่ 5,551.95 จุด ลดลง 15.64 จุด หรือ -0.28% ขณะที่ ดัชนี DAX ตลาดหุ้นเยอรมันปิดที่ 12,332.12 จุด ลดลง 41.29 จุด หรือ -0.33% และ ดัชนี FTSE 100 ตลาดหุ้นลอนดอนปิดที่ 7,509.82 จุด ลดลง 20.87 จุด หรือ -0.28%
ตลาดหุ้นลอนดอนปิดลดลงเมื่อคืนนี้ (11 ก.ค.) เนื่องจากเงินปอนด์ที่แข็งค่าขึ้นกดดันหุ้นกลุ่มส่งออก ขณะที่ตลาดปรับตัวรับแนวโน้มที่ธนาคารกลางสหรัฐ (เฟด) จะปรับลดอัตราดอกเบี้ยในเดือนนี้แล้ว ซึ่งทำให้ดอลลาร์อ่อนค่าลง นอกจากนี้ ตลาดยังถูกกดดันจากการที่ธนาคารกลางอังกฤษเตือนเกี่ยวกับความเสี่ยงที่เพิ่มขึ้นของการที่อังกฤษจะแยกตัวออกจากสหภาพยุโรป (Brexit) แบบไร้ข้อตกลง ซึ่งจะสร้างความปั่นป่วนให้กับตลาด
ดัชนี FTSE 100 ตลาดหุ้นลอนดอนปิดที่ 7,509.82 จุด ลดลง 20.87 จุด หรือ -0.28%
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (11 ก.ค.) หลังจากกลุ่มประเทศผู้ส่งออกน้ำมัน (โอเปก) ได้ปรับลดคาดการณ์ความต้องการใช้น้ำมันดิบในปีหน้า อย่างไรก็ดี สัญญาน้ำมันดิบได้ปัจจัยหนุนในระหว่างวัน จากข่าวพายุที่เตรียมพัดถล่มอ่าวเม็กซิโก ซึ่งส่งผลให้มีการอพยพคนงานออกจากแท่นขุดเจาะน้ำมันในบริเวณดังกล่าว
สัญญาน้ำมันดิบ WTI ส่งมอบเดือนส.ค. ลดลง 23 เซนต์ หรือ 0.4% ปิดที่ 60.20 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. ลดลง 49 เซนต์ หรือ 0.7% ปิดที่ 66.52 ดอลลาร์/บาร์เรล
สัญญาทองคำตลาดนิวยอร์กปิดลบเมื่อคืนนี้ (11 ก.ค.) เนื่องจากนักลงทุนเทขายทำกำไรหลังจากราคาทองคำพุ่งขึ้นเมื่อวันพุธที่ผ่านมา อันเนื่องมาจากกระแสคาดการณ์ที่ว่าธนาคารกลางสหรัฐ (เฟด) จะปรับลดอัตราดอกเบี้ยในเดือนนี้
สัญญาทองคำตลาด COMEX (Commodity Exchange) ส่งมอบเดือนส.ค. ลดลง 5.80 ดอลลาร์ หรือ 0.41% ปิดที่ 1,406.70 ดอลลาร์/ออนซ์
สัญญาโลหะเงินส่งมอบเดือนก.ย. ลดลง 8 เซนต์ หรือ 0.53% ปิดที่ 15.146 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 90 เซนต์ หรือ 0.11% ปิดที่ 830.90 ดอลลาร์/ออนซ์
สัญญาพัลลาเดียมส่งมอบเดือนก.ย. ร่วงลง 29 ดอลลาร์ หรือ 1.8% ปิดที่ 1,559.10 ดอลลาร์/ออนซ์
ดอลลาร์สหรัฐเคลื่อนไหวเล็กน้อยเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (11 ก.ค.) หลังจากนักลงทุนได้ซึมซับข้อมูลเศรษฐกิจหลายรายการของสหรัฐ รวมถึงดัชนีราคาผู้บริโภค (CPI) ซึ่งเป็นมาตรวัดเงินเฟ้อที่สำคัญ
ดอลลาร์สหรัฐแข็งค่าเล็กน้อยเมื่อเทียบกับเงินเยน ที่ระดับ 108.45 เยน จากระดับ 108.42 เยน และแข็งค่าเมื่อเทียบกับฟรังก์สวิส ที่ระดับ 0.9900 ฟรังก์ จากระดับ 0.9893 ฟรังก์ และหากเทียบกับดอลลาร์แคนาดา ดอลลาร์สหรัฐทรงตัวอยู่ที่ระดับ 1.3070 ดอลลาร์แคนาดา
ยูโรแข็งค่าเล็กน้อยเมื่อเทียบกับดอลลาร์สหรัฐ ที่ระดับ 1.1258 ดอลลาร์ จากระดับ 1.1253 ดอลลาร์ ขณะที่เงินปอนด์แข็งค่าขึ้นสู่ระดับ 1.2525 ดอลลาร์ จากระดับ 1.2507 ดอลลาร์ และดอลลาร์ออสเตรเลียแข็งค่าขึ้นสู่ระดับ 0.6975 ดอลลาร์สหรัฐ จากระดับ 0.6961 ดอลลาร์สหรัฐ